open-index/open-wikipedia-markdown huggingface dataset:
Mládežnícka subkultúra

[náhľad|Príklad člena [emo subkultúry (Los Angeles, 2007)]]
**Mládežnícka subkultúra** alebo **subkultúra mládeže** () je subkultúra zameraná na mládež s odlišným štýlom, správaním a záujmami. Mládežnícke subkultúry ponúkajú svojim členom identitu mimo tej, ktorú im pripisujú sociálne inštitúcie, ako napríklad rodina, práca, domov a škola. Mládežnícke subkultúry, ktoré prejavujú systematické nepriateľstvo voči dominantnej kultúre, sa niekedy označujú ako kontrakultúry.

Mládežnícke hudobné žánre sa spájajú s mnohými mládežníckymi subkultúrami, ako napríklad hip-hop, pankeri, emo, raveri, juggalovia, metalisti a gotici. Štúdium subkultúr často pozostáva zo štúdia symboliky, ktorú členovia subkultúry pripisujú oblečeniu, hudbe a iným viditeľným prejavom, a tiež zo spôsobov, akými tieto symboly interpretujú členovia dominantnej kultúry.

Vo vzťahu k subkultúram mládeže môže byť dôležitá socioekonomická trieda, pohlavie, inteligencia, konformita, morálka a etnická príslušnosť. Subkultúry mládeže možno definovať ako systémy, spôsoby vyjadrovania alebo životný štýl, ktoré si vytvorili skupiny v podriadených štrukturálnych pozíciách v reakcii na dominantné systémy, ktoré odrážajú ich snahu riešiť štrukturálne rozpory vyplývajúce zo širšieho spoločenského kontextu.

Termín „scéna“ sa môže vzťahovať na exkluzívnu subkultúru alebo frakciu. Scény sa od širšej kultúry odlišujú buď módou, identifikáciou so špecifickými (niekedy nejasnými alebo experimentálnymi) hudobnými žánrami alebo politickými perspektívami a silnou mentalitou príslušnosti k skupine alebo kmeňu. Tento termín sa dá použiť na opis geografických podskupín subkultúry, ako je napríklad detroitská drum and bassová scéna alebo londýnska gotická scéna.

## Referencie

## Zdroj

Kategória:Subkultúry
Kategória:Mládež
Kategória:Populárna kultúra
Onžiarsky potok

**Onžiarsky potok** je vodný tok v pohorí Tribeč na území okresu Partizánske. Je to ľavostranný prítok Hradského potoka v povodí rieky Nitry s dĺžkou približne 3,7 km a je tokom VI. rádu. Preteká cez Chránenú krajinnú oblasť Ponitrie.

## Priebeh toku
Potok pramení v strednej časti pohoria Tribeč, v geomorfologickom podcelku Veľký Tribeč a jeho časti Vysoký Tribeč, na severných svahoch Javorového vrchu (), v nadmorskej výške približne  Od prameňa v lokalite Onžiar v závere doliny tečie prevažne severným smerom, priberajúc len menšie prítoky. Vedie zalesneným údolím a v strednej časti prechádza z geomorfologickej časti Vysoký Tribeč do Hornonitrianskeho predhoria. Pod Zadným Brlohom () priberá významnejší ľavostranný prítok a stáča sa takmer na východ. Onedlho prijíma rovnako pravostranný významný prítok spod Sivého kameňa () a následne, v lokalite Havranec na okraji Chránenej krajinnej oblasti Ponitrie, vteká do údolia Hradského potoka, do ktorého ústí v nadmorskej výške približne  Potok patrí do širšieho povodia rieky Váh.

Potok pramení a preteká iba katastrálnym územím obce Klátova Nová Ves v okrese Partizánske v Trenčianskom kraji. 

## Referencie

## Pozri aj
* Zoznam vodných tokov v povodí Nitry
* Tribeč, Veľký Tribeč (geomorfologický podcelok), Vysoký Tribeč, Hornonitrianske predhorie
* Podunajská pahorkatina, Nitrianska pahorkatina, Tribečské podhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Klátova Nová Ves
V zovretí

***V zovretí*** je slovenský dramatický seriál TV Markíza. Ide o adaptáciu seriálu *Smother* z roku 2021 vysielaného v televízii RTÉ One. Seriál sa začal vysielať od 1. septembra 2025.

## Dej

Rodinná dráma, v ktorej sa stretáva napínavý triler o hlboko pochovaných tajomstvách a ich nezamýšľaných dôsledkoch. Príbeh sa začína tragickou smrťou podnikateľa Denisa Rosmana (Vladimír Kobielsky), ktorého telo nájdu ráno po rodinnej oslave na brehu lomu. Jeho manželka Valéria (Monika Hilmerová) – oddaná matka a silná žena – sa zrazu ocitá v zovretí podozrení, emócií a nezodpovedaných otázok. Bola to nehoda, alebo chladnokrvná vražda? Valéria čelí nielen strate manžela, ale aj odhaleniam, ktoré jej úplne zmenia pohľad na ich spoločný život. Tridsať rokov žila po boku charizmatického manipulátora, no až po jeho smrti začína rozpletať klbko tajomstiev, lží a zrád, ktoré sa tiahli naprieč celou rodinou. Ako matka sa snaží ochrániť svoje deti, no zároveň sa nevie ubrániť podozreniu, že práve niekto z nich mohol mať dôvod Denisa zabiť.

## Obsadenie

## Série

## Časti

### 1. séria (2025)

## Externé odkazy
* 
* 
* V zovretí – TV Markíza

Kategória:Slovenské televízne seriály
Kategória:Slovenské dramatické televízne seriály
Kategória:Slovenské kriminálne televízne seriály
Kategória:Televízne seriály TV Markíza
Kategória:Televízne seriály z roku 2025
Haló, haló!

***Haló, haló!*** () je britský sitcom z obdobia druhej svetovej vojny, ktorý vznikol pre BBC1 v rokoch 1982 až 1992. Seriál obsahoval 85 epizód, ktoré boli súčasťou 9 sérii. Autormi prvých šiestich radov seriálu boli David Croft, ktorý tiež napísal úvodnú melódiu a Jeremy Lloyd. Od siedmeho radu písali scenáre Lloyd a Paul Adam. V roku 2004 získal program 13. miesto v Britain's Best Sitcom.

Seriál sa zameriava na príbehy majiteľa kaviarne René Artoisa a jeho dobrodružstvá s odbojom v okupovanom Francúzsku.

## Herecké obsadenie
* Gorden KayeRené Artois
* Carmen SilveraEdith Artois
* Vicki MichelleYvette Carte-Blanche
* Richard Marnerplukovník Kurt von Strohm
* Kim HartmanHelga Geerhart
* Guy Sinerporučík Hubert Gruber
* Kirsten CookeMichelle Dubois
* Richard GibsonOtto Flick
* Rose Hillpani Fanny
* Arthur Bostromdôstojník Crabtree
* John D. Collinsdôstojník Fairfax
* Nicholas Frankaudôstojník Carstairs
* John Louis MansiEngelbert von Smallhausen
* Sue HodgeMimi Labonq
* Kenneth Connorpán Alfonse
* Hilary Minstergenerál Erich von Klinkerhoffen
* Jack HaigRoger Leclerc

## Série a epizódy

## Referencie

## Iné projekty

## Externé odkazy
* 
* 
* 
* 
* Stránka seriálu na BBC

## Zdroj

Kategória:Britské televízne seriály
Kategória:Britské sitkomy
Kategória:Televízne seriály z roku 1982
Zoznam medicínskych článkov/8

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 8-
8-hydroxychinolín

Kategória:Zoznamy medicínskych článkov
Dakimakura

thumb|Dakimakura bez potlače
[thumb|Dakimakura s potlačou anime postavy [Mirai Suenaga]]
**Dakimakura** ( – „objímací vankúš“) je špeciálny typ vankúša, ktorý pochádza z Japonska. Hoci majú tieto vankúše rôzne tvary, majú spoločné to, že sa držia počas spánku a nemusia nevyhnutne slúžiť ako vankúš.

V západnom svete sa tento termín zvyčajne vzťahuje na špecifický variant tohto typu vankúša. Má tvar vankúša na spanie na boku a je približne vo veľkosti človeka. Predpokladá sa tiež, že sa vankúše  dakimakura dodávajú spolu s poťahom s potlačou, na ktorej je vyobrazená ženská anime postava. Čoraz bežnejšie sú však aj vankúše s mužskými anime postavami. Bežné sú aj verzie s obojstrannou potlačou, ktoré umožňujú zmenu motívu preklopením poťahu. Jedna strana vankúša má často potlač oveľa viac odhalenej postavy ako opačná strana, niekedy až v bode úplnej nahoty. Vzhľadom na frekvenciu motívov v štýle mangy a anime sa tieto vankúše často predávajú v súvislosti s týmito médiami alebo sa dokonca distribuujú ako reklamné darčeky.

Vankúše majú vo všeobecnosti silné prepojenie s otaku kultúrou. V západnej komunite fanúšikov sa ženské motívy vankúšov často označujú ako waifu a mužské ako husbando.

## Veľkosť
Vankúše dakimakura sa najčastejšie dodávajú vo veľkostiach 160 cm alebo 150 cm na dĺžku a 50 cm na šírku. Obvod je približne 100 cm. K dispozícii sú však aj iné veľkosti, napríklad miniatúrna verzia, ktorú možno použiť ako kľúčenku.

## Referencie

## Iné projekty

## Pozri aj
* spoločný spánok
* sexuálna bábika
* bolster
* bamboo wife
* 3D podložka pod myš

## Zdroj

Kategória:Spánok
Kategória:Manga a anime
Kategória:Kultúra v Japonsku
Sexuálna bábika

náhľad|Moderná sexuálna bábika
**Sexuálna bábika** () alebo **nafukovacia panna** (alebo **umelá panna**, hovorovo „gumená Anča“) je sexuálne príslušenstvo (hračka) napodobňujúce ľudské telo, ktoré sa používa na simuláciu sexuálnych aktov. Vyrába sa z latexu, mäkčeného polyvinylchloridu alebo silikónu a zvyčajne sú opatrené otvormi. Môže napodobňovať celé telo alebo len jeho časť (hlavu, vagínu, konečník, ústa, alebo inú).

## História
Sexuálne bábiky sa na trhu po prvýkrát objavili v 50. rokoch 19. storočia vo Francúzsku ( = „gumené ženy“). Tento produkt vznikol na vlne takzvanej kaučukovej horúčky. Boli zdokumentované v článku francúzskych novín *[[Le Figaro]]*, ktorý opisoval americké gumené predmety prezentované na Svetovej výstave v roku 1855. Držanie sexuálnych bábik (a iných sexuálnych doplnkov) bolo v tom čase kriminalizované, takže sa predávali v malých množstvách za vysoké ceny.

Kedysi sa špekulovalo, že prvými používateľmi sexuálnych bábik vyrobených zo zošitých látok a oblečenia boli francúzski a španielski námorníci v 16. storočí. Francúzsky výraz *dame de voyage* sa prvýkrát objavuje v poviedke z roku 1893 a označuje sexuálne pracovníčky. Použitie tohto výrazu bez dodatku *en caoutchouc* (francúzsky výraz pre slovné spojenie „vyrobený z gumy“), ktorý sa priamo vzťahuje na sexuálne bábiky, sa objavuje až v roku 1920. Príbehy o námorníkoch zo 16. storočia, ktorí používali takéto bábiky, pochádzajú prevažne z erotickej literatúry z 80. rokov 19. storočia.. Začiatkom 20. storočia boli reklamy na sexuálne bábiky zamerané na námorníkov, ale neexistujú dôkazy o ich rozsiahlom používaní v tejto sociálnej skupine.

## Referencie

## Iné projekty

## Pozri aj
* umelá vagína

## Zdroj

Kategória:Erotické pomôcky
Ráztoka (prítok Zbojského potoka)

**Ráztoka** je potok v regióne Zemplín v subregióne Horný Zemplín, na území obce Zboj v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Zbojského potoka. Od sútoku zdrojníc po ústie má dĺžku . Rád toku IX. 
## Sútok zdrojníc
Zbojský potok sa začína sútokom zdrojníc v lesnom extraviláne v  v strednej časti územia obce Zboj v okrese Snina v Prešovskom kraji, vo vzdialenosti  juhozápadne od vrchu Beskyd so  Východná zdrojnica pramení v  na území obce Zboj v lesnom extraviláne v lese *Beskyd* vo vzdialenosti  západne od vrchu Beskyd so ; má dĺžku . Západná zdrojnica pramení v  na území obce Zboj v lesnom extraviláne vo vzdialenosti  juhozápadozápadne od vrchu Beskyd so ; má dĺžku . 
## Opis toku
*Ráztoka* tečie od sútoku zdrojníc južným smerom cez lesný extravilán v strednej časti územia obce Zboj, ľavým brehom priberá v  ľavostranný bezmenný prítok pritekajúci z južného svahu vrchu Beskyd, ľavým brehom priberá v  pravostranný bezmenný prítok pritekajúci od obecnej hranice medzi Zbojom a obcou Runina, v  priberá ľavostranný bezmenný prítok, v  priberá ďalší ľavostranný bezmenný prítok, v  priberá ďalší ľavostranný bezmenný prítok. Ľavým brehom obmýva les *Bahno*, v  priberá Hrabový potok ako pravostranný prítok, v  vyteká z lesa do poľnohospodárskeho extravilánu, v  priberá Brezovský potok ako ľavostranný prítok, pravým brehom obteká úpätie vrchu *Široký* so , vteká do horného konca intravilánu obce Zboj, na území Zboja ústi v  do Zbojského potoka ako jeho pravostranný prítok. Zbojský potok ďalej ústi do Uličky.
*Ráztoka* patrí do okresu Snina v Prešovskom kraji. Začína sa, preteká a ústi do vodného toku Zbojský potok na území obce Zboj. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Má prítoky Hrabový potok a Brezovský potok  a päť bezmenných prítokov. 

## Pôvod názvu
Hydronymum *Ráztoka* má pôvod vo výskyte charakteristického geografického objektu v povodí potoka - v apelatíve *ráztoka* vo význame *stok dvoch potokov pri pohľade zdola ako roztekanie* 
. Apelatívum *ráztoka* bolo prenesené ako jednočlenné hydronymum v podobe *Ráztoka* na pomenovanie vodného toku ako súčasť skupiny názvov v slovenskej toponymii, najmä hydronymii. Názov vodného toku *Ráztoka* bol štandardizovaný v roku 1975. V množine slovenskej hydronymie vodných tokov hydronymum *Ráztoka* nie je jedinečným hydronymom; na Slovensku je šesť vodných tokov so štandardizovaným názvom Ráztoka (august 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Zboj
Olonkinbyen

náhľad|Osada Olonkinbyen
**Olonkinbyen** (doslova *Olonkinovo mesto*) je jediné trvalo obývané sídlo na nórskom ostrove Jan Mayen. Nachádza sa na južnej časti ostrova a slúži ako administratívne a logistické centrum. Sídlo bolo pomenované po rusko-nórskom polárnikovi Gennadijovi Nikitičovi Olonkinovi.

Trvalú populáciu Olonkinbyenu tvorí približne 18 ľudí, z ktorých väčšina sú príslušníci Nórskych ozbrojených síl a zvyšok zamestnanci Nórskeho meteorologického inštitútu. Počet obyvateľov sa môže dočasne meniť v závislosti od rotácie personálu a údržby zariadení.

## Referencie

## Iné projekty

Kategória:Jan Mayen
Slače

**Slače** je vodný tok v pohorí Tribeč a Podunajskej pahorkatine na území okresu Partizánske. Je to ľavostranný prítok Vyčomy v povodí rieky Nitry s dĺžkou približne 3,7 km a je tokom V. rádu. Preteká cez Chránenú krajinnú oblasť Ponitrie.

## Priebeh toku
Potok pramení v strednej časti pohoria Tribeč, na hranici geomorfologických podcelkov Veľký Tribeč a Rázdiel a ich častí Vysoký Tribeč a Skýcovská vrchovina, na severných svahoch Adamíkovej (), v nadmorskej výške približne  Od prameňa v lokalite Pod Lakťom v závere Dlhej doliny tečie západným smerom, priberajúc menší prítok z Uhliska. Pomaly sa stáčajúc na severozápad prijíma ľavostranný potok z Machovej doliny a onedlho i potok zo svahov Krásneho vrchu (). Vedie zalesneným údolím a v strednej časti, v lokalite ľavostranného prítoku Malé Jastrabie, prechádza z geomorfologickej časti Vysoký Tribeč do Hornonitrianskeho predhoria. Tu sa potok stáča na sever a pred osadou Slače priberá ľavostranný Veľký a Malý Selenov, ústiaci do malej vodnej nádrže pri chatovej oblasti. Tu vodný tok opúšťa pohorie Tribeč a Chránenú krajinnú oblasť Ponitrie a vteká do Podunajskej pahorkatiny, jej podcelku Nitrianska pahorkatina a časti Tribečské podhorie. Zakrátko sa v Uhrovskej doline, v nadmorskej výške približne , vlieva ľavostranne do Vyčomy. Potok patrí do širšieho povodia rieky Váh.

Potok pramení a krátko preteká katastrom obce Skýcov v okrese Zlaté Moravce v Nitrianskom kraji, následne pokračuje územím obce Veľký Klíž a Ješkova Ves v okrese Partizánske v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Tribeč, Veľký Tribeč (geomorfologický podcelok), Rázdiel, Skýcovská vrchovina, Vysoký Tribeč, Hornonitrianske predhorie
* Podunajská pahorkatina, Nitrianska pahorkatina, Tribečské podhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Ješkova Ves
Kategória:Veľký Klíž
Veľká cena Holandska 2025

**Veľká cena Holandska 2025** (oficiálne angl. **Formula 1 Heineken Dutch Grand Prix 2025**) sa uskutočnila 31. augusta 2025 na pretekárskom okruhu Circuit Zandvoort v Zandvoorte. Preteky sa konali ako pätnáste podujatie v sezóne 2025 šampionátu Formuly 1.

## Hlavné preteky

### Kvalifikácia
Kvalifikácia na hlavné preteky sa uskutočnila 30. augusta 2025 o 15:00 miestneho času (UTC+01:00).

### Hlavné preteky
Hlavné preteky sa uskutočnili 31. augusta 2025 o 15:00 miestneho času (UTC+01:00).

## Priebežné poradie šampionátu

**Poradie šampionátu jazdcov**

**Poradie šampionátu konštruktérov**

## Poznámky

* — Kimi Antonelli skončil na 7. mieste, ale po udelení časových trestov, za spôsobenie kolízie a prekročenú rýchlosť v boxoch, dostal dokopy 15 sekundový trest a obsadil 16. miesto.
* — Lewis Hamilton dostal penalizáciu piatich pozícií na nasledujúce podujatie, za porušenie pokynov riaditeľstva pretekov.

## Referencie

2025
Kategória:2025 v Holandsku
Kategória:Formula 1 v roku 2025
Tlésónov maliar

[náhľad|Atický [červenofigúrová keramika|červenofigúrový *Band* kylix, cca 540 pred Kr.,  Staatliche Antikensammlungen SL 462, Mníchov]]
**Tlésónov maliar** je konvenčné meno atického maliara čiernofigúrových váz, pôsobiaceho okolo polovice 6. storočia pred Kr.
 
Tlésónov maliar, jeden z najproduktívnejších vázových maliarov, patrí medzi umelcov zvaných „Malí majstri“ (nem. *Kleinmeister*), ktorí vázy (najmä v rokoch 560 až 530 pred Kr.) zdobili v čiernofigúrovom štýle precíznymi miniatúrnymi kresbami (zdobili najmä kylikes typu *Lip*, *Band*, alebo *Droppov kylix*). Pripísaných mu bolo približne 170 váz. Pomenovaný je po hrnčiarovi Tlésónovi, ktorý je podpísaný (*ΤΛΕΣΟΝ Ο ΝΕΑΡΧΟΥ ΕΠΟΙΕΣΕΝ* – prepis: Τλήσων ὁ Νεάρχου ἐποίησεν – Tlésón, syn Nearcha, (ma) vyrobil.) na „šesťdesiatich“ vázach, zdobených týmto anonymným maliarom (vyzdobil väčšinu, ak nie všetky vázy, ktoré nesú podpis hrnčiara Tlésóna). Mnohí znalci preto predpokladajú, že Tlésónov maliar je totožný s hrnčiarom Tlésónom. Vedecké dôkazy ale o tom chýbajú.  
 
Tlésónov maliar maľoval prevažne na čaše (kylikes) typu  *Lip* alebo *Band*. Obľúbenými témami tohto vázového maliara sú zvieratá a mýtické bytosti, ktoré vždy prezentuje v žiarivo farebnej, ale veľmi precíznej kresbe. Zvyčajne uprednostňuje symetrické usporiadanie živočíšnych druhov (často stoja dve zvieratá oproti sebe). Jeho absolútnymi favoritmi sú labuť, baran, siréna, sliepka alebo kohút. Zobrazovanie zvierat a mýtických bytostí na jednej váze bolo v 6. storočí pred Kr. veľmi bežné. Niektoré ozdobil figurálne (väčšinou s jednou figúrkou) alebo ornamentálne len na hornom okraji čaše. Len veľmi zriedka zobrazuje ľudské postavy. Príkladom je londýnsky kylix typu *Lip* so zobrazením *Návratu lovca* (British Museum B 421 https://www.britishmuseum.org/collection/object/G_1867-0508-946?selectedImageId=6468001), ktorý sa nepochybne priraďuje tej istej ruke.  


Terracotta kylix- lip-cup (drinking cup) MET DP218740.jpg|Atický čiernofigúrový *Lip* kylix, cca 540 pred Kr., Metropolitan Museum of Art 56.171.34, New York
Tleson Painter - ABV 179 22 - grazing stag - Karlsruhe BL 65-43 - 04.jpg|Atický čiernofigúrový *Lip* kylix so signatúrou hrnčiara, cca 550 – 545 pred Kr., Badisches Landesmuseum 64/43, Karlsruhe
Tleson Painter - ABV 179 11 - eagle - London BM 1860-0404-41.jpg|Interiér (tondo) čiernofigúrového *Lip* kyliku, cca 540 pred Kr., British Museum B 416, Londýn
Tleson painter, kylix con gallo e gallina, 565-550 ac ca.jpg|Interiér kyliku, Greek antiquities in the Cincinnati Art Museum, Cincinnati 


## Referencie

## Iné projekty

Kategória:Maliari starovekého Grécka
Evie Templetonová

**Evie Templetonová** (neprechýlene Evie Templeton; * 31. december 2008, Barbados) je anglická herečka známa z filmu *Lord of Misrule* (2024) a z televízneho seriálu *[[Wednesday (televízny seriál)|Wednesday]]* (2022súčasnosť).

## Detstvo
Templetonová sa narodila britským rodičom v decembri 2008 na Barbadose. Keď mala sedem rokov, presťahovala sa s rodičmi do Anglicka, kde získala štipendium na prestížnej škole scénických umení Tring Park School for the Performing Arts a neskôr aj na London Academy of Music and Dramatic Art.

## Kariéra
Pred kamerou sa prvýkrát objavila v roku 2020 v krátkom filme Davida Newtona *Red*. Jej televízny debut prišiel v roku 2022, keď si zahrala epizódnu úlohu v seriáli BBC *Life After Life*. V tom istom roku získala aj menšiu rolu vo filmovej adaptácii Disneyho *Pinocchio*.

Ešte predtým si vyskúšala aj muzikálové prostredie – účinkovala v *Nativity!* na britskom turné a na londýnskom West Ende v muzikáli *[[Bedári|Les Misérables]]*.

V roku 2023 zaznamenala výrazný zlom vo svojej kariére, keď stvárnila Grace Holland v horore *Lord of Misrule*, kde sa objavila po boku Tuppence Middleton. O rok neskôr, prepožičala hlas postave Laury v remaku populárnej hry *Silent Hill 2* od spoločnosti Konami. Templetonová si úlohu Laury zopakovala aj vo filmovej adaptácii *Return to Silent Hill*, ktorý mal premiéru roku 2026.

V máji 2024 Netflix oznámil, že Templetonová sa stane súčasťou druhej série seriálu *[[Wednesday (televízny seriál)|Wednesday]]*, kde stvárnila študentku so schopnosťou neviditeľnosti Agnes DeMille.

## Externé odkazy
* 
* 

## Zdroj

Kategória:Anglické divadelné herečky
Kategória:Anglické dabingové herečky
Kategória:Anglické filmové herečky
Kategória:Anglické televízne herečky
Kategória:Detskí herci
Chitty Chitty Bang Bang

**Chitty Chitty Bang Bang** môže byť:

* kniha od Iana Fleminga z roku 1964, pozri Chitty Chitty Bang Bang (kniha)
* britský film z roku 1968, pozri Chitty Chitty Bang Bang (film)
* pieseň z filmu z roku 1968, pozri Chitty Chitty Bang Bang (pieseň)
* divadelný muzikál, pozri Chitty Chitty Bang Bang (muzikál)
* historické pretekárske auto, pozri Chitty Chitty Bang Bang (auto)
Decoys 2: Alien Seduction

***Decoys 2: Alien Seduction*** je kanadský sci-fi-hororový film z roku 2007, ktorý režíroval Jeffery Scott Lando a napísali ho Miguel Tejada-Flores a Tom Berry. Je to pokračovanie filmu *[[Návnada (film z roku 2004)|Návnada]]*. Pôvodne mal názov ***Decoys 2: Rebirth***, v Severnej Amerike bol film vydaný na DVD pod názvom ***Decoys: The Second Seduction***.

Herečka Kim Poirierová a herec Corey Sevier sa vracajú z pôvodného filmu, pričom vo filme hrajú aj Tobin Bell a Dina Meyerová.

Pôvodne sa mal vysielať v televízii, ale vyšiel priamo na DVD. Kritik Scott Weinburg z DVD Talk dal filmu dvojhviezdičkovú recenziu a zhrnul ju radou „Vyhnite sa mu“.

## Dej

Študent Luke a jeho kamaráti sa spoznajú s krásnymi dievčatami, ktoré sa snažia nalákať k sexuálnym hrám. Mladíci však netušia, že flirtujú s mimozemšťankami, ktoré sa menia v krvilačné beštie.

## Obsadenie
* Corey Sevier ako Luke Callahan
* Tyler Johnston ako Sam Compton
* Kailin Seeová ako Stephanie Baxterová
* Kim Poirierová ako Constance Snowdenová
* Lindsay Maxwellová ako Jasmine
* Michelle Molineuxová ako Delia
* Brad Goddard ako Nick Dean
* Ryan Ash ako Peter Brunson
* Reamonn Joshee ako Henry Robbins
* Sam Easton ako Arnold Steiner
* Tobin Bell ako Professor Erwin Buckton
* Dina Meyerová ako Dr. Alana Geisnerová 
* Natalie McFetridgeová ako Angeline 
* Darcy Glassford ako Rocky
* Ira Lee Gathers ako Evan

## Referencie

## Externé odkazy
* 
* 

## Zdroj

Kategória:Kanadské filmy
Kategória:Kanadské hororové filmy
Kategória:Filmy z 2007
Kategória:Filmy o mimozemskom živote
Kategória:Filmy podľa názvu
SD Eibar

**Sociedad Deportiva Eibar** je španielsky profesionálny futbalový klub so sídlom v meste Eibar. Tím pôsobí v druhej najvyššej národnej klubovej súťaži Segunda División. Klub bol založený v roku 1940 a svoje domáce zápasy hráva na Estadio Municipal de Ipurúra s kapacitou 8 164 miest.

## História klubu
Klub vznikol zlúčením klubov *Deportivo Gallo* a *Unión Deportiva Eibarresa* a pôvodne sa klub nazýval *Eibar Fútbol Club*. Neskôr sa klub premenoval na *Sociedad Deportivo Eibar*. Počas ťažkých povojnových rokov tím hral sporadicky. Až od sezóny 1943-44 bol klub reorganizovaný do podoby plnohodnotného tímu.

V roku 1950 postúpil Eibar do Tercera División a v roku 1953 do Segunda División. Ďalšie roky strávili najmä v tretej lige. V roku 1977 sa Tercera División stala štvrtou najvyššou ligou, keďže bola vytvorená Segunda Division B. V roku 1988 sa klub vrátil do Segunda División. Neskôr niekoľko rokov pôsobili v druhej lige pričom párkrát zostúpili do Segundy Division B. V roku 2009 zostúpil Eibar opäť do tretej ligy. V Segunda Division B strávili štyri sezóny. V sezóne 2012/13 skončili na druhom mieste v lige a vrátili sa do Segunda Division.

V sezóne 2013/14 sa stali víťazmi Segunda División a po prvýkrát v histórii postúpili do La Ligy. Klubu však hrozil zostup do tretej divízie kvôli finančnej neschopnosti akciovej športovej asociácie, ktorá mala pred 6. augustom 2014 základne imanie vo výške najmanej 2 146 525,95 EUR. Klub spustil kampaň s názvom *Defiende al Eibar* (Obraňme Eibar) s cieľom dosiahnuť požadovaný základný kapitál prostredníctvom skúsenej ponuky akcií.  15. júla 2014 klub oznámil, že dosiahol stanovený cieľ.

V prvej sezóne v La Lige skončili na 18. mieste no nakoniec nezostúpili. Elche bolo poslané do druhej ligy kvôli zlému finančnému hospodáreniu a Eibar bol opäť prijatý do súťaže. V druhej sezóne už skončili na 14. mieste a Borja Bastón bol v prvej desiatke najlepších strelcov. V sezóne 2017/18 zaznamenali najlepší výsledok keď skončili na deviatom mieste v lige. Stali sa v tejto sezóne najlepším klubom z Baskicka. V roku 2021 Eibar po siedmich rokoch v La Lige zostúpil do Segunda División.

## SD Eibar v španielskom futbale

* 7 sezón v La Lige
* 31 sezón v Segunda División
* 7 sezón v Segunda División B
* 28 sezón v Tercera División
* 13 sezón v Categorías Regionales

## Úspechy klubu
* **[[Segunda División]]**
** **Víťaz**: 2013/14
* **[[Segunda División B]]**
** **Víťaz:** 1987/88, 2006/07, 2010/11
* **[[Tercera División]]** (3. liga)
** **Víťaz**: 1950/51, 1952/53, 1961/62, 1962/63, 1966/67
* **[[Tercera División]]** (4. liga)
** **Víťaz**: 1981/82, 1985/86

## Známi hráči, ktorí pôsobili v SD Eibar
* Xabi Alonso (majster sveta, víťaz Ligy majstrov s Liverpoolom aj Realom Madrid)
* Mikel Oyarzabal (odchovanec klubu, majster Európy 2024)
* David Silva (víťaz Ligy majstrov s Manchestrom City, majster sveta aj majster Európy)

## Referencie

## Externé odkazy
* Oficiálna stránka

## Zdroj

Kategória:Španielske futbalové kluby
Kategória:Futbalové kluby založené v 1940
FC Milsami Orhei

**Fotbal Club Milsami Orhei** je moldavský profesionálny futbalový klub so sídlom v meste Orhei. Tím pôsobí v najvyššej národnej klubovej súťaži Divizia Națională. Klub bol založený v roku 2005 pod názvom *Viitorul Step-Soci*. Svoje domáce zápasy hráva na štadióne CSR Orhei s kapacitou 3 000 miest.

## História klubu
Klub bol založený v roku 2005 v dedine Step-Soci a zo začiatku niesli názov *Viitorul Step-Soci*. Začali v tretej moldavskej lige. V sezóne 2007/08 už účinkovali v druhej lige. Pred sezónou 2008/09 sa klub presťahoval do okresného mesta Orhei a zároveň sa zmenil názov na *Viitorul Orhei*. V prvej sezóne v meste Orhei sa klub stal víťazom druhej ligy a prvýkrát postúpili do Divizia Națională. V roku 2010 sa následne premenoval na *Milsami Orhei*. V roku 2011 sa klub zlúčil s tímom Ursidos Kišinov a klub zmenil názov na *Milsami-Ursidos*.

V roku 2012 sa klub tešil z prvej trofeje, keď získali pohár. V sezóne 2014/15 sa stali prvýkrát majstrami Moldavska a boli vôbec prvým tímom, ktorý získal titul a nepochádzal z Kišiňova alebo Tiraspolu.

### Zmeny názvov klubu
* 2005 – klub založený pod názvom **Viitorul Step-Soci**
* 2008 – premenovaný na **Viitorul Orhei**
* 2010 – premenovaný na **Milsami Orhei**
* 2011 – premenovaný na **Milsami-Ursidos Orhei**
* 2012 – premenovaný na **Milsami Orhei**

## Úspechy klubu
* **[[Divizia Națională]] (2x)**
** **Víťaz**: 2014/15, 2024/25
* **[[Cupa Moldovei]] (2x)**
** **Víťaz**: 2011/12, 2017/18
* **[[Moldavský superpohár]] (2x)**
** **Víťaz**: 2012, 2019

## Milsami Orhei v európskych súťažiach

## Referencie

## Externé odkazy
* Oficiálna stránka

## Zdroj

Kategória:Moldavské futbalové kluby
Kategória:Futbalové kluby založené v 2005
Breeders

***Breeders*** je americký eroticko-sci-fi-hororový film režiséra Tima Kincaida z roku 1986. V hlavných úlohách Teresa Farleyová, Lance Lewman a Frances Rainesová.

V roku 1997 bol pod rovnakým názvom vydaný remake.

## Dej

Manhattanom obchádza des a hrôza.  Miestny detektív sa púšťa do vyšetrovania, pri ktorom ide vždy o rovnaký zločin, a to znásilnenie mladých dievčat. Jediným vodítkom je neznáma látka, ktorá sa na obetiach vždy nachádza.  Postupom času sa odhaľuje hroznosť celého prípadu, dievčatá sú znásilňované mimozemským votrelcom, ktorého nebude také ľahké zastaviť.

## Obsadenie
* Teresa Yvon Farleyová ako Dr. Gamble Paceová
* Lance Lewman ako Detective Dale Andriotti
* Frances Rainesová ako Karinsa Marshallová
* Natalie O'Connellová ako Donna
* Amy Brentanoová ako Gail
* LeeAnne Bakerová ako Kathleen
* Matt Mitler ako Ted

## Referencie

## Externé odkazy
* 
* 

## Zdroj

Kategória:Filmy z 1986
Kategória:Filmy o mimozemskom živote
Kategória:Filmy podľa názvu
Hlomniansky potok

**Hlomniansky potok** je vodný tok v pohorí Tribeč a Podunajskej pahorkatine na území okresu Partizánske. Je to pravostranný prítok Vyčomy v povodí rieky Nitry s dĺžkou približne 5 km a je tokom V. rádu. Sčasti preteká cez Chránenú krajinnú oblasť Ponitrie.

## Priebeh toku
Potok pramení v severnej polovici pohoria Tribeč, v geomorfologickom podcelku Rázdiel a jeho časti Skýcovská vrchovina, na západnom úbočí Veľkej Slopne (), v nadmorskej výške približne  Od prameňa v lokalite Pod Rakytím pod sedlom Vrchhora v závere doliny Hlomné tečie juhozápadným smerom. Priberajúc len malé prítoky preteká popod Malú Ostrú () a Malú Suchú (), postupne sa stáčajúc na západ. Istý čas vedie hranicou, následne už územím Chránenej krajinnej oblasti Ponitrie.  Opúšťa pohorie Tribeč a prechádza do Podunajskej pahorkatiny, jej podcelku Nitrianska pahorkatina a časti Tribečské podhorie. Priberá krátky pravostranný prítok z lokality Seče, podteká cestu do Skýcova a následne sa, v lokalite Mlynište, v nadmorskej výške približne , vlieva pravostranne do Vyčomy. Potok patrí do širšieho povodia rieky Váh.

Potok pramení a preteká katastrom obce Veľký Klíž, na dolnom toku prechádza na územie obce Ješkova Ves v okrese Partizánske v Trenčianskom kraji. 

## Referencie

## Pozri aj
* Zoznam vodných tokov v povodí Nitry
* Tribeč, Rázdiel, Skýcovská vrchovina
* Podunajská pahorkatina, Nitrianska pahorkatina, Tribečské podhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Ješkova Ves
Kategória:Veľký Klíž
Galeries Lafayette

**Galeries Lafayette**, pôvodne *Les Galeries Lafayette Haussmann*, je francúzska sieť obchodných domov s celkovým počtom 63 predajní po celom svete, pričom predajňa sa nachádza na Boulevard Haussmann v 9. parížskom obvode.

História Lafayette siaha do roku 1893, keď Théophile Bader a Alphonse Kahn otvorili malý obchod s oblečením na rohu ulíc rue La Fayette a Chaussée d'Antin. Obchod bol v roku 1896 rozšírený na 5 poschodí s celkovým počtom 96 oddelení vrátane knižnice a čajovne. Dominantou budovy je 33 metrov vysoká kupola v byzantskom štýle. V 50. rokoch 20. storočia boli pristavané dve poschodia a boli nainštalované prvé výťahy. Dnes má obchodný dom v Paríži 10 poschodí a je vlajkovou loďou siete. Pobočky má vo viacerých francúzskych mestách.

Obchodný dom bol dôležitým hráčom vo francúzskom módnom priemysle a okrem iného poskytol priestory mladým a perspektívnym módnym návrhárom. Z jeho úspechov profitovali okrem iného Daniel Hechter, Pierre Cardin, Cacharel a Yves Saint-Laurent.

V roku 1998 bola otvorená pobočka v Berlíne, ktorú navrhol Jean Nouvel.

## Referencie

## Iné projekty

## Externé odkazy
* Oficiálne stránky obchodného domu

Kategória:Historické pamiatky v Paríži
Kategória:9. obvod (Paríž)
Kategória:Obchodné domy vo Francúzsku
Kategória:Podniky v Paríži
Kategória:Art deco stavby
Kategória:Secesné stavby vo Francúzsku
Kategória:Architektúra z 1895
Kategória:Organizácie založené v 1895
École nationale supérieure des beaux-arts

thumb|École nationale supérieure des beaux-arts
thumb|École nationale supérieure des beaux-arts

**École nationale supérieure des beaux-arts** (ENSBA) je národná škola výtvarných umení v Paríži.

## Historické
Založil ju Charles Le Brun v roku 1648 ako Akadémiu sochárstva a maliarstva. V roku 1793 sa zlúčila s Akadémiou architektúry, ktorú v roku 1671 založil Jean-Baptiste Colbert. Ponúka výučbu kreslenia, maľby, sochárstva a rytiny. Výučba architektúry sa skončila v roku 1968.

## Významné osobnosti
* Jean Nouvel, francúzsky architekt

## Referencie

## Iné projekty

## Externé odkazy

* Oficiálna stránka

Kategória:Vysoké školy vo Francúzsku
Alf (seriál)

[náhľad|Drevená socha slávnej televíznej postavy na Stader Straße v [Hamburg-Heimfeld.]]

***Alf*** () je americký sci-fi sitcom, pôvodne vysielaný na stanici NBC v rokoch 1986 až 1990. Seriál obsahuje 102 epizód, ktoré sú súčasťou 4 sérií. Hlavné úlohy v komediálnom seriáli stvárnili Paul Fusco, Max Wright, Anne Schedeen, Andrea Elson a Benji Gregory. Hlavnými tvorcami seriálu boli Tom Patchett a Paul Fusco.

Titulnou postavou je priateľský mimozemšťan Alf (označený ako „astronaut lunárnej flotily“, v origináli „Alien Life Form“, doslova „mimozemská životná forma“), vlastným menom Gordon Shumway, ktorý so svojou kozmickou loďou stroskotá v losangeleskej garáži rodiny Tannerovcov.

## Herecké obsadenie
V roku 1996 bol seriál nadabovaný televíziou Markíza.

* Paul Fusco (originálny hlas)ALF (slovenský dabing: Stanislav Dančiak)
* Max WrightWillie Tanner (slovenský dabing: Matej Landl)
* Anne SchedeenKate Tanner (slovenský dabing: Marta Sládečková)
* Andrea ElsonLynn Tanner (slovenský dabing: Anna Šišková)
* Benji GregoryBrian Tanner (slovenský dabing: Michal Domonkoš a Michal Hallon)

## Série a epizódy

## Referencie

## Iné projekty

## Externé odkazy
* 
* 
* 
* 

## Zdroj

Kategória:Televízne seriály USA
Kategória:Sitkomy USA
Kategória:Televízne seriály z roku 1986
Kategória:Televízne seriály NBC
Kakao (televízna relácia)

***Kakao*** bola televízna relácia pre deti a mládež, ktorú vysielala TV Markíza v rokoch 1997 – 2005. Moderovali ju Igor Adamec a Martin Vanek, neskôr moderovanie prebrali Ivan Blahút a Michal Rovňák. Spoločnosť im robieval kúzelník Mário. Vysielala sa každú sobotu a nedeľu ráno.

Tvorcovia relácie Igor Adamec, Martin Vanek a režisér Ivan Predmerský, ktorý sa na relácii autorsky spolupodieľal, opustili v roku 1999 reláciu a presunuli sa do STV kde začali vyrábať reláciu *[[Bábovka (televízna relácia)|Bábovka]]*. 

Igor Adamec a Martin Vanek vydali k relácii v roku 1998 knihu *Do skakavenia, priatelia* a v roku 1999 knihu *Šlabikár správneho kakaovníka.* 

## Moderátori
* Igor Adamec
* Martin Vanek
* Ivan Blahút
* Michal Rovňák

## Referencie

## Externé odkazy
* 

Kategória:Televízne relácie TV Markíza
Kategória:Zábavné televízne programy
Líška maikong

**Líška maikong** () je psovitá šelma, ktorá žije v Južnej Amerike. V súčasnosti je jediným žijúcim zástupcom rodu *Cerdocyon*, aj keď ich v pleistocéne bolo viac druhov, napr. *Cerdocyon avius*, ktorý pravdepodobne vyzeral rovnako ako súčasná líška maikong.

## Výskyt
Vyskytuje sa hlavne v savanách, lesoch a subtropických lesoch.

## Opis
Jej telo môže byť dlhé 57 až 77,5 cm a chvost 22 až 41 cm a môže vážiť 4,5 až 5,8 kg. Jej srsť je krátka a hustá. Má krátke, ale silné nohy a mohutný chvost.

## Spôsob života
Aktívna je zväčša uprostred noci a skoro ráno. V zajatí môže byť pomerne prítulná.

## Potrava
Líšky maikong majú rôznorodú potravu, ale najviac preslávené sú svojím lovom krabov na pobreží. Okrem toho sa živí jaštericami, kôrovcami, hmyzom, zdochlinami, ovocím a korytnačími vajíčkami. Počas obdobia dažďov strava obsahuje viac krabov a kôrovcov, zatiaľ čo počas obdobia sucha obsahuje viac hmyzu. Prispieva k regulácii hlodavcov a škodlivého hmyzu.

## Rozmnožovanie
Pohlavnú dospelosť dosahujú po deviatich mesiacoch. Tak ako u iných tropických zvierat, rozmnožovanie líšky maikong nezávisí od ročných období, prebieha dvakrát ročne. Samica je gravidná približne 56 dní.

## Referencie

## Iné projekty

## Zdroje

Kategória:Psovité
Kategória:Najmenej ohrozené druhy
Kategória:Juhoamerické cicavce
Rožok (potok)

**Rožok** je potok v regióne Zemplín v subregióne Horný Zemplín, na území obce Ulič v okrese Snina v Prešovskom kraji. Nachádza sa v geomorfologickom celku Bukovské vrchy. Ústi do Zbojského potoka. Má dĺžku . Rád toku IX. 
## Prameň
Vodný tok *Rožok* pramení v lesnom extraviláne v  vo východnej časti územia obce Ulič v okrese Snina v Prešovskom kraji, vo vzdialenosti  juhozápadozápadne od vrchu rovnakého názvu *Rožok* so , ktorý je situovaný priamo na slovensko – ukrajinskej štátnej hranici. 
## Opis toku
*Rožok* tečie od prameňa západným smerom cez lesný extravilán vo východnej časti územia obce Ulič, pravým brehom obmýva lúku *Dunavy*, mení smer na juhozápad a opäť na západ, v  priberá pravostranný bezmenný prítok v suchom období bez vody, pravým brehom obmýva pasienok *Čierťaž*, v  vyteká z lesa do poľnohospodárskeho extravilánu, na území Uliča ústi v  do Zbojského potoka ako jeho ľavostranný prítok. Zbojský potok ďalej ústi do Uličky.
*Rožok* patrí do okresu Snina v Prešovskom kraji. Pramení, preteká a ústi do vodného toku Zbojský potok na území obce Ulič. Vodný tok sa nachádza v geomorfologickom celku Bukovské vrchy v geomorfologickom podcelku Bukovce. Má jeden bezmenný prítok, ktorý je v suchom období bez vody. 

## Pôvod názvu
Hydronymum *Rožok* má pôvod v rovnakom názve vrchu *Rožok* so , ktorý je situovaný priamo na slovensko – ukrajinskej štátnej hranici a od ktorého je prameň potoka vzdialený  juhozápadozápadne. Názov vrchu bol prenesený bez zmeny na označenie vodného toku ako súčasť skupiny názvov v slovenskej toponymii, najmä hydronymii. Podobne bol tento názov prenesený i na označenie národnej prírodnej rezervácie Rožok. Potok *Rožok* pramení a preteká tesne mimo územia národnej prírodnej rezervácie rovnakého názvu. Motivácia pomenovania vrchu *Rožok* bola spojená s tvarom samotného kopca, v ktorom darca názvu videl podobnosť s malým rohom alebo s ostrým hrotom.  Názov vodného toku *Rožok* bol štandardizovaný v roku 1990. V množine slovenskej hydronymie vodných tokov hydronymum *Rožok* je jedinečným hydronymom (august 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Bukovských vrchoch 
Kategória:Ulič
Zoznam skladieb od Pierra Bacheleta

Toto je **zoznam skladieb od [[Pierre Bachelet|Pierra Bacheleta]]**, ktoré naspieval počas svojej kariéry.

## 09

## A

## B

## C

## D

## E

## F

## G

## H

## I

## J

## L

## M

## N

## O

## P

## Q

## R

## S

## T

## V

## Y

## Referencie

## Externé odkazy
* Pierre Bachelet na Discogs
* Les chansons de Pierre Bachelet

## Zdroj

Kategória:Pierre Bachelet
Kategória:Hudobné zoznamy
C4H9N3O2

Sumárny vzorec **C<sub>4</sub>H<sub>9</sub>N<sub>3</sub>O<sub>2</sub>** majú tieto chemické zlúčeniny:

* Kreatín
* Kyselina guanidínpropiónová
C27H46O

Sumárny vzorec **C<sub>27</sub>H<sub>46</sub>O** majú tieto chemické zlúčeniny:

* Cholestenoly
** Alocholesterol
** Epicholesterol
** Cholesterol
** Latosterol
** Zymostenol
* i-cholesterol
* Koprostanón
* Dihydrotachysterol 3

CA27HA46O
Darcy Robinson

**Darcy Robinson** (* 3. máj 1981, Kamloops, Britská Kolumbia, Kanada† 27. september 2007, Asiago, Taliansko) bol kanadský a taliansky hokejový obranca, ktorý počas zápasu utrpel zástavu srdca a na následky ktorej zomrel. Bol draftovaný do NHL tímom Pittsburgh Penguins.

## Životopis
Svoju hokejovú kariéru začal v juniorskej lige WHL, hral za tímy Saskatoon Blades a Red Deer Rebels. S druhým menovaným získal ligový titul v sezóne 2000/2001. V roku 1999 bol draftovaný do NHL tímom Pittsburgh Penguins.

Medzi rokmi 20012005 bol súčasťou záložného tímu Wilkes-Barre/Scranton Penguins, ale počas tohto obdobia pendloval medzi nižšími ligami AHL a ECHL. V NHL neodohral jediný zápas.

V roku 2005 prestúpil do talianskej hokejovej ligy, stal sa hráčom tímu Asiago HC. V mužstve pôsobil až do svojho skonu. Tou dobou získal talianske občianstvo a jeho ambíciou bolo reprezentovať svoju novú krajinu na majstrovstvách sveta.

### Úmrtie
Robinson skolaboval na ľadovej ploche vo štvrtej minúte otváracieho zápasu sezóny 2007/2008. Utrpel infarkt, ale pri prevoze do nemocnice zomrel. Neskôr sa zistilo, že trpel nediagnostikovanou vzácnou chorobou srdca, ktorá prispela k zástave. V čase smrti mal 26 rokov.

## Referencie

Kategória:Kanadskí hokejisti
Kategória:Kanadskí hokejoví obrancovia
Kategória:Talianski hokejisti
Kategória:Hokejisti draftovaní klubom Pittsburgh Penguins
Kategória:Úmrtia pri športe
Kategória:Úmrtia na infarkt myokardu
Kategória:Osobnosti z Kamloops
C16H32O2

Sumárny vzorec **C<sub>16</sub>H<sub>32</sub>O<sub>2</sub>** majú tieto chemické zlúčeniny:

* Etylmyristát
* Kyselina hexyldekánová
* Kyselina palmitová
* Metylpentadekanoát

CA16HA32O2
Crn-Crn

***Crn-Crn*** bola televízna relácia pre deti a mládež, ktorú vysielala STV v rokoch 1991 – 2000. Vysielala sa počas školského roka každú stredu popoludní. 

Obsahom relácie boli rôzne súťaže a rozhovory s hosťami a hudobné vystúpenia. Jednou z nosných liniek programu boli telefonické rozhovory s divákmi, prezývanými aj "crngáči". Prostredníctvom telefonátov sa mohli zapojiť do hier, odpovedať na otázky alebo si dokonca adoptovať zvieratá z útulkov.

Dôležitou súčasťou programu bol segment Majster N, v ktorom Jozef Nodžák v úlohe „vnuka Alberta Einsteina“ vtipným spôsobom prezentoval fyzikálne experimenty a logické hádanky.

Medzi moderátorov patrili Juraj „Ďuro“ Lím, Dagmar „Dada“ Duditšová, Kveta Horváthová, Ján Dubnička, Roman Pomajbo, Martin Nikodým a Pavel Moisés. Juraj „Ďuro“ Lím a Dagmar „Dada“ Duditšová moderovali reláciu od jeho prvého vydania celých 9 rokov.

## Moderátori
* Juraj Lím alias Ďuro
* Dagmar Duditšová alias Dada
* Kveta Horváthová (vtedy Kmotorková)
* Ján Dubnička
* Roman Pomajbo
* Jozef Nodžák alias Majster N
* Martin Nikodým
* Pavel Moisés

## Referencie

## Externé odkazy
* 

Kategória:Televízne relácie Slovenskej televízie
Kategória:Zábavné televízne programy
C18H34O2

Sumárny vzorec **C<sub>18</sub>H<sub>34</sub>O<sub>2</sub>** majú tieto chemické zlúčeniny:

* Kyselina elaidová
* Kyselina olejová
* Kyselina petroselínová
* Oktadekanolid

CA18HA34O2
Živijó

„**Živijó**“ (srbsky a chorvátsky *živio*: nech žije) je gratulačná pieseň, ktorá sa prednáša pred prípitkom ako blahoželanie tomu, kto oslavuje narodeniny. Vyjadruje sa ňou želanie dlhého života a zdravia. Pôvodne slová znamenali pozdrav pri lúčení, a tým vyjadrovali prianie, aby druhý „žil“ (živijó). Do slovenčiny (a tiež češtiny) sa dostal zo srbochorvátčiny už počas 19. storočia.

## Text piesne

## Referencie

## Pozri aj
* Happy Birthday to You

## Externé odkazy
* 
* Odkud pochází přípitek „živijó, živijó“ a od kdy se u nás používá? Znáte nějaký jiný?

## Zdroj

Kategória:Piesne
Kategória:Srbčina
Kategória:Chorvátčina
Láska v Istanbule (slovenský seriál)

***Láska v Istanbule*** je slovenský romantický seriál TV Markíza. Ide o adaptáciu tureckého seriálu z roku 2010 vysielanej v televízii Show TV FOX. Seriál sa začal vysielať od 21. apríla 2025. Hlavné postavy stvárňujú Marián Mitaš a Livia Bielovič.

## Obsadenie

## Série

## Časti

### 1. séria (2025)

## Externé odkazy
* https://www.csfd.sk/film/1427686-lasky-v-istanbule/prehlad/
* https://www.joj.sk/lasky-v-istanbule
* https://mediaboom.sk/joj-chysta-unikatnu-seriu-romantickych-serialov-horucej-novinke-nakrutila-pokracovanie
* https://mediaboom.sk/velka-noc-na-jojke-odpali-najvacsiu-serialovu-novinku-proti-lets-dance-s-premierou-jari
Klížsky potok

**Klížsky potok** je vodný tok v pohorí Tribeč a Podunajskej pahorkatine na území okresu Partizánske. Je to pravostranný prítok Vyčomy v povodí rieky Nitry s dĺžkou približne 5 km a je tokom V. rádu. Sčasti preteká cez Chránenú krajinnú oblasť Ponitrie.

## Priebeh toku
Potok pramení v severnej polovici pohoria Tribeč, v geomorfologickom podcelku Rázdiel a jeho časti Skýcovská vrchovina, pod sedlom Vrchhora, v nadmorskej výške približne  Od prameňa v lokalite Medzi jarkami tečie nevýrazným údolím západným smerom. Priberajúc len malé prítoky preteká popod Malú Ostrú () a pred obcou Veľký Klíž opúšťa súvislý lesný porast pohoria Tribeč i Chránenú krajinnú oblasť Ponitrie. Vteká do intravilánu, kde už v Podunajskej pahorkatine, jej podcelku Nitrianska pahorkatina a časti Tribečské podhorie priberá krátky pravostranný prítok z lokality Vinohrádky. Na západnom okraji obce priberá pravostranný prítok a pokračuje cez Ješkovu Ves, kde prijíma ľavostranný Lazenský potok. Podteká cestu do Skýcova a v lokalite Juríčkov mlyn sa mierne stáča na severozápad. Lemovaný pobrežným porastom sa západne od obce, v nadmorskej výške približne , vlieva pravostranne do Vyčomy. Potok patrí do širšieho povodia rieky Váh.

Potok pramení a na hornom toku preteká katastrom obce Veľký Klíž, následne prechádza na územie obce Ješkova Ves v okrese Partizánske v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Tribeč, Rázdiel, Skýcovská vrchovina
* Podunajská pahorkatina, Nitrianska pahorkatina, Tribečské podhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Ješkova Ves
Kategória:Veľký Klíž
Piero Hincapié

**Piero Martín Hincapié Reyna** (* 9. január 2002, Esmeraldas, Ekvádor) je ekvádorský profesionálny futbalista, ktorý hráva na poste obrancu v anglickom klube Arsenal a za Ekvádor.

## Klubová kariéra
### Začiatky kariéry
Hincapié začal hrať futbal vo veku siedmich rokov za miestne kluby Escuela Refinería, Emelec Esmeraldas a Barcelona Esmeraldas. Vo veku desiatich rokov sa Piero presťahoval do Guayaquilu. Po pôsobení v Deportivo Azogues sa v novembri 2016 pripojil k Independiente del Valle. Hincapié odohral svoj prvý zápas za A tím v auguste 2019 proti Mushuc Runa.

### Talleres
Dňa 20. augusta 2020 sa Hincapié dohodol na päťročnej zmluve s Talleres z Primera División, za ktorú odohral len 14 zápasov.

### Bayer Leverkusen
V auguste 2021 Hincapié podpísal zmluvu s nemeckým bundesligovým klubom Bayer Leverkusen. Debutoval 16. augusta v zápase skupinovej fázy Európskej ligy proti Ferencvárosu, ktorý Leverkusen vyhral 2:1. V sezóne 2023/24 bol Hincapié súčasťou tímu Leverkusen, ktorý získal prvý titul v Bundeslige v histórii klubu.

### Arsenal hosťovanie
1. septembra 2025 sa Hincapié pripojil ku klubu Premier League Arsenal na celosezónne hosťovanie s opciou na odkúpenie, ktorá bola stanovená na 45 miliónov libier.

## Referencie

## Externé odkazy
* Piero Hincapié na oficiálnej stránke Arsenalu

## Zdroj

Kategória:Ekvádorskí futbalisti
Kategória:Hráči Arsenal FC
Kategória:Hráči Bayer 04 Leverkusen
Kategória:Hráči Independiente del Valle
Kategória:Hráči FA Premier League
Kategória:Hráči Fußball-Bundesligy
Kategória:Hráči Majstrovstiev sveta vo futbale 2022
Kategória:Futbaloví strední obrancovia
Kategória:Futbaloví obrancovia
Lego Speed Champions

**Lego Speed Champions** je produktová línia stavebníc spoločnosti Lego Group zameraná na modely športových automobilov. Téma bola uvedená na trh v roku 2015 a odvtedy sa stala jednou z najpopulárnejších sérií Lego, najmä medzi fanúšikmi motoršportu a automobilového dizajnu. 

Súčasťou série sú licencované modely viacerých značiek, napríklad Ferrari, Porsche, McLaren, Lamborghini, Bugatti, Nissan či Mercedes-Benz. Okrem jednotlivých vozidiel boli vydané aj stavebnice obsahujúce viac automobilov alebo časti pretekárskeho prostredia.

## História
Téma Lego Speed Champions bola uvedená v roku 2015 ako pokračovanie trendu detailnejšie spracovaných vozidiel v porovnaní s predchádzajúcimi automobilovými sériami LEGO. V prvých rokoch sa sústredila na známe pretekárske značky, pričom nechýbali vozidlá Ferrari, McLaren či Porsche. Sady z tohto obdobia obsahovali najmä samostatné autá doplnené o minifigúrku jazdca a drobné príslušenstvo, napríklad doplnkové súčiastky alebo cieľovú bránu.

V nasledujúcich rokoch séria rozšírila ponuku o väčšie sety obsahujúce viacero vozidiel a pretekárske prostredia, ako sú boxové uličky, tribúny alebo depá. Zaujímavosťou je aj prepojenie série so skutočnými automobilkami, ktoré LEGO pri vývoji modelov úzko konzultovalo, aby bol zachovaný realistický vzhľad a proporcie vozidiel.

Od roku 2020 sa LEGO Speed Champions stala jednou z hlavných automobilových sérií LEGO a postupne získala stabilné miesto v portfóliu spoločnosti.

## Zoznam setov

## Referencie

Kategória:Lego